**Paziņojums par nekustamā īpašuma– Mālpils iela 7, Sigulda, Siguldas novads, atkārtotu izsoli**

Siguldas novada pašvaldība pārdod atklātā mutiskā atkārtotā izsolē ar augšupejošu soli tās nekustamo īpašumu Mālpils iela 7, Sigulda, Siguldas novads, kadastra Nr.8015 004 0312, kas sastāv no zemes vienības, 3785 m2, kadastra apzīmējumu 8015 004 0312.

Īpašuma apskate notiks tā atrašanās vietā 2019.gada 24.septembrī, iepriekš līdz 2019.gada 24.septembrim plkst.13.00 sazinoties ar Siguldas novada pašvaldību un vienojoties par apskates laiku pa tālr.62302159. Pieteikums izsolei jāiesniedz un iepazīties ar izsoles noteikumiem var no 2019.gada 23.augusta līdz 2019.gada 17.oktobrim 207.kabinetā, Zinātnes ielā 7, Peltes, Siguldas pagastā, Siguldas novadā. Uzziņas pa tālruni 62302159.

Īpašuma sākumcena ir 26700,00 EUR. Pirms pieteikšanās izsolei jāiemaksā Siguldas novada pašvaldības kontā LV15UNLA0027800130404 nodrošinājums 2670,00 EUR un dalības maksa 50,00 EUR. Izsole notiks 2019.gada 22.oktobrī plkst.10.00, Siguldas novada pašvaldības Siguldas pagasta Kultūras nama Deputātu zālē, Zinātnes ielā 7, Siguldas pagastā, Siguldas novadā, izsoles solis – 2000,00 EUR.

Piedāvātā augstākā maksa pilnā apmērā jāsamaksā par nosolīto nekustamo īpašumu 10 (desmit) darba dienu laikā no izsoles dienas.

**Nekustamā īpašuma turpmākās izmantošanas nosacījumi un atsavināšanas tiesību aprobežojumi**

Nekustamā īpašuma ieguvējam būvprojekts jāizstrādā saskaņā ar Siguldas vizuālās identitātes tematiskā plānojuma “Ēku, būvju, to elementu, arhitektūras mazo formu vizuālie izteiksmes līdzekļi” vadlīnijām. Izstrādājot un realizējot būvprojektu ievērot apkārtējās teritorijas intensīvo attīstību saskaņā ar jau izdotajām būvatļaujām Gāles ielai un Lauku ielai, Siguldā, piegulošajos nekustamajos īpašumos.